
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Πολιτογράφηση αλλοδαπού ΣΟΜΠΧΙ Χίλμι του Ουαχμπί και άλ¬ 
λων 2 προσώπων. 1 

Πολιτογράφηση των αλλογενών οιλλοδαπών ΝΤΟΝΙΚΙΑΝ Αζάρ - 
Ελευθερίου του Αρτίν και των τέκνων του Μαργαρίτας και Βι¬ 
κτωρίας και ενός άλλου προσώπου. 2 

Καθορισμός ποσοστού κέρδους επί της τιμής του εισαγομένου προς 


διάθεση στην εγχώρια κατανάλωση οιν/τος για την εξεύρεση της 
διαφοράς μεταξύ της τιμής του οιν/τος, αυτού και του εγχωρίως 


παραγομένου και διατιθεμένου. 3 

Απαγόρευση κυνηγίου στα νησιά Στροφάδες. 4 


Κήρυξη υποπχρεωτικής της από 20.12.1990 ΣΣΕ των εργαζομέ¬ 
νων στα Ηλεκτρολογικά κατ/τα, Ηλεκτροτεχνουργεία, Πλοία, 
Οικοδομές, εγκατ/ση και συντήρηση ανελκυστήρων, Ξενοδο¬ 
χεία, Ηλεκτρομηχ/κά έργα, τεχνικά γραφεία κλπ όλης της χώ¬ 


ρας..·.- 5 

Όργανα και διαδικασία ελέγχου διαπίστωσης υπέρβασης του ανω- 
τάτου ορίου σύνταξης. 6 

Τροποποίηση της παρ. 2 του άρθρου 1 του Κανονισμού Παροχών 
του Κλάδου Πρόνοιας του Ταμείου Επικουρικής Ασφάλισης 
Πρόνοιας και Ασθένειας Λιμενεργατών Πειραιά. 7 

Αύξηση των συντάξεων των συνταξιούχων του Ταμείου Συντάξεων 
Εφημεριδοπωλών και Υπαλλήλων Πρακτορείων Αθηνών,από 
1.1.91. 8 


Αύξηση του ημερήσιου νοσήλιου-τροφείου που καταβάλλεται σε 
ιδρύματα για την περίθαλψη απροσαρμόστων παιδιών κλπ ασφα¬ 
λισμένων Οργανισμών Κοιν. Ασφάλισης. 9 

Εφαρμογή των διατάξεων του άρθρου 111 παρ. 13 του Ν. 1892/ 
31.7. 1990, και στα σχολεία της Πρωτοβάθμιας Εκπαίδευ¬ 
σης.'..10 

Συμπλήρωση της Υπουργικής απόφασης 21952/26.7.90 «Προσ- 
διορισμεός αρμοδιοτήτων Κρατικών Οργάνων, οι οποίες εφεξής 
ασκούνται από την Ελληνική Ποδοσφαιρική Ομοσπονδία και τα 
όργανά της και ρύθμιση συναφών θεμάτων».11 

Σύσταση Επιστημονικής Επιτροπής για θέματα Αποδημίας - Παλιν- 
νόστησης.12 

Τροποποίηση και συμπλήρωση της συστατικής πράξης Σχολικής 
Επιτροπής Γυμνασίου και Λυκείου Λυγουριού Ν. Αργολίδας. 13 


Τροποποίηση και συμπλήρωση της 3664/α/14.9.90 Απόφασης 
του Ν. Αχαΐας «περί ίδρυσης Νομικού Προσώπου από την Κοινό¬ 
τητα Σαραβαλίου με την Επωνυμία «Σχολική Επιτροπή Γυμνα¬ 
σίου και Δημοτικού της Κοινότητας Σαραβαλίου».14 


Τροποποίηση και συμπλήρωση της 3664/β/14.9.90 Απόφασης 
του Ν. Αχαΐας «περί ίδρυσης Νομικού Προσώπου από την Κοινό¬ 
τητα Σαραβαλίου με την Επωνυμία «Σχολική Επιτροπή Λυκείου 
Γυμνασίου και Δημοτικού Σχολείου Δεμενίκων Σαραβαλίου». 15 


Ψήφιση Οργανισμού Εσωτερικής Υπηρεσίας Δήμου Παραποτάμου 
Ν. Θεσπρωτίας.16 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ. 4266/4397 (1) 

Πολιτογράφηση «αλλοδαπού ΣΟΜΠΧΙ Χίλμι του Ουαχμπί και άλλων 2 

προσώπων. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με την αριθ. Φ.4266/4397/18.3.1991 απόφαση του Υφυπουργού 
Εσωτερικών έγινε δεκτή η από 14.5.1981 αίτηση πολιτογράφησης του 
αλλογενούς-αλλοδαπού ΣΟΜΠΧΙ Χίλμι του Ουαχμπί, για απόκτηση 
της Ελληνικής Ιθαγένειας. 

Με την υπ’ αριθ. Φ. 4193/4315 όμοια με την ίδια παραπάνω χρο¬ 
νολογία έγινε δεκτή η από 23.4.1990 αίτηση πολιτογράφησης του 
ομογενούς αλλοδαπού ΜΑΤΣΑΓΓΟΥ ΜΑΤΣΑΓΓΟΠΟΥΛΟΥ Απόστο¬ 
λου του Βασιλείου, για απόκτηση της Ελληνικής Ιθαγένειας. 

Με την υπ’ αριθ. Φ. 3046/3099 όμοια με την ίδια παραπάνω χρο¬ 
νολογία έγινε δεκτή η από 21.2.1991 αίτηση πολιτογράφησης του 
ομογενούς αλλοδαπού ΔΩΡΙΤΗ Μάριου του Παναγιώτη, για απόκτηση 
της Ελληνικής Ιθαγένειας. 

Αθήνα, 18 Μαρτίου 1991 

Ο ΥΦΥΠΟΥΡΓΟΣ 


ΝΙΚ. ΚΛΕΙΤΟΣ 



Αριθ. 60565/90 (2) 

Πολιτογράφηση των αλλογενών αλλοδαπών ΝΤΟΝΙΚΙΑΝ Αζάρ - 
Ελευθερίου του Αρτίν και των τέκνων του Μαργαρίτας και Βικτω¬ 
ρίας και ενός άλλου προσώπου. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με την αριθ. 60565/90/20.3.1991 απόφαση του Υφυπουργού 
Εσωτερικών έγινε δεκτή η από 28.8.1989 αίτηση πολιτογράφησης 
των αλλογενών αλλοδαπών Ντσνικιάν Αζάρ - Ελευθερίου του Αρτίν και 
των τέκνων του Μαργαρίτας και Βικτωρίας, για απόκτηση της Ελληνι¬ 
κής Ιθαγένειας. 

Με την αριθ. Φ. 2774/2818 όμοια με την ίδια παραπάνω χρονολο¬ 
γία έγινε δεκτή η από 18.12.1989 αίτηση πολιτογράφησης του αλλο¬ 
γενούς αλλοδαπού ΜΟΥΣΤΑΦΑ Μουσταφά - Σωφρονίου του Ρασίντ, 
για απόκτηση της Ελληνικής Ιθαγένειας. 

Αθήνα, 20 Μαρτίου 1991 

0 ΥΦΥΠΟΥΡΓΟΣ 

ΝΙΚ. ΚΛΕΙΤΟΣ 

Αριθ. 3005166/1214/0029 (3) 

Καθορισμός ποσοστού κέρδους επί της τιμής του εισαγομένου προς διά¬ 
θεση στην εγχώρια κατανάλωση οιν/τος, για την εξεύρεση της δια¬ 
φοράς μεταξύ της τιμής του οιν/τος, αυτού και του εγχωρίως παρα- 

γομένου και διατιθεμένου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Κώδικα των Νόμων «περί φορολογίας του οιν/ 

τος» (Κ.Ν.Φ.Ο.) όπως έχουν τροποποιηθεί, συμπληρωθεί και ισχύουν 
σήμερα. ·’ 

2. Την παράγραφο 1 του άρθρου 12 του Κώδικα Νόμων «περί φορο¬ 
λογίας του οιν/τος» (Β.Δ. 14/28.7.1939) όπως αυτή αντικαταστά- 
θηκε με το άρθρο 5 του Νόμου 2776/1954 (ΦΕΚ 43/1954 τ, Α'). 

3. Την παράγραφο 6 εδάφιο β του άρθρου 12 του Κώδικα Νόμων 
«περί φορολογίας του οιν/τος» όπως αντικαταστάθηκε με το άρθρο 3 
παράγραφο 1 του Ν.Δ. 2401/1953 (ΦΕΚ 119/53). 

4. Την παράγραφο 3 του άρθρου 12 του Κώδικά Νόμων «περί φορο¬ 
λογίας του οιν/τος» όπου.κάθορίζεται το ποσοστό κέρδους των οινο¬ 
πνευματοποιιών Β’ κατηγορίας, οι οποίοι παράγουν και διαθέτουν εγχω¬ 
ρίως οινόπνευμα. 

5. Τις διατάξεις του Ν. 305/1976 «περί της εις την Εφημερίδα της 
Κυβερνήσεως δημοσιευομένής ύλης κ.λ.π.». 

6. Την Υ1140/1051173/1390/9.7.1990 (ΦΕΚ 420/Β/ 
10.7.90) Κοινή Απόφαση Πρωθυπουργού και Υπουργού Οικονομικών 
«Ανάθεση αρμοδιοτήτων Υπουργού Οικονομικών στον Υφυπουργό Οι¬ 
κονομικών Παν. Δελημήτσο. 

7. Τα αιτήματα εισαγωγέων οιν/τος εξωτερικού για εγχώρια κατα¬ 
νάλωση, αποφασίζουμε: 

1. Αναγνωρίζουμε ποσοστό κέρδους του εισαγωγέα 10% (δέκα τοις 
εκατό) επί της τιμής που προκύπτει αν στο τιμολόγιο αγοράς προστε¬ 
θούν τα ναύλα και ασφάλιστρα μέχρι το τελωνείο προορισμού του οινο¬ 
πνεύματος (αξία 0ΙΓ . 

Η τιμή αυτή ΟΡ προσαυξημένη κατά 10% (ποσοστό κέρδους), θα 
λαμβάνεται σαν βάση για την εξεύρεση της διαφοράς, που τυχόν θα πρέ¬ 
πει να καταβληθεί ανά χιλιόγραμμο ανύδρου οινοπνεύματος, στο ειδικό 
ταμείο Ελέγχου και Εποπτείας Φορολογίας Οινοπνεύματος, μέχρι της 
τιμής που θα καθορίζεται με την εκάστοτε ισχύόύσα διατίμηση, για κάθε 
χιλιόγραμμο ανύδρου αφορολογήτου οινοπνεύματος που παράγεται και 
διατίθεται εγχωρίως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Μαρτίου 1991 

, Ο ΥΦΥΠΟΥΡΓΟΣ ■ 

ΠΑΝΑΓΙΏΤΗΣ ΔΕΛΗΜΗΤΣΟΣ 
-♦- 

Αριθ. 63516/569 (4) 

Απαγόρευση κυνηγίου στα νησιά Στροφάδες. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 258 παραγρ. 5 Ν.Δ. .86/69 «Περί δασι¬ 
κού Κώδικα» που προστέθηκαν με τις διατάξεις του άρθρου 7 του Ν. 
177/75. 

2. Τις αριθ. 1803/20.12.1990, 103/25.1.1991 και 121/ 
23.1.1985 θετικές εισηγήσεις της Δ/νσης Δασών Ζακύνθου. 

3. Την αριθ. Υ. 1081/18.5.1990 (,ΦΕΚ 327/Β’/21..5.90) από¬ 
φαση Πρωθυπουργού «περί ανάθεσης αρμοδιοτήτων στον Αναπληρωτή 
Υπουργό Γεωργίας, αποφασίζουμε: 

Απαγορεύουμε το κυνήγι όλων των θηραμάτων από 1.8.1991 μέχρι 
31.7.2001 (δεκαετία) στα νησιά Στροφάδες Ζακύνθου. 

Η Δ/νση Δασών Ζακύνθου παρακαλείται για την έκδοση της Σχετι¬ 
κής Δασικής Απαγορευτικής Διάταξης Θήρας, την οποία θα κοινοποιή¬ 
σει και στο ΥΠ. ΓΕ. 

Η απόφαση αυτή να δημοσιευθεί στην Εφημερίδα της Κυβέρνησης 
και θα ισχύει από τον κυνηγετικό χρόνο 1991 - 1992. 


Η απόφαση αυτή να δημοσιευθεί στην Εφημερίδα της Κυβερνήσεως, 
Αθήνα, 18 Μαρτίου 1991 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΑΝΑΓ. ΧΑΤΖΗΝΙΚΟΛΑΟΥ 

- *- 

Αριθ. 11875 (5) 

Κήρυξη υποχρεωτικής της από 20,12.1990 ΣΣΕ των εργαζομένων 
στα Ηλεκτρολογικά κατ/τα, Ηλεκτροτεχνουργεία, Πλοία, Οικοδο¬ 
μές, εγκατ/ση και συντήρηση ανελκυστήρων. Ξενοδοχεία, Ηλεκτρο- 
μηχ/κά έργα, τεχνικά γραφεία κλπ όλης της χώρους. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/90. 

2. Τις διατάξεις της απόφασης 80386/90 Υπουργών Προεδρίας της 
Κυβέρνησης και Εργασίοις, που εκδόθηκε κατ’ εξουσιοδότηση της παρ. 
2 του άρθρου 81 του Ν. 1892/90. 

3. Την γνώμη που εξέφρασε το Ανώτατο Συμβούλιο Εργασίας κατά 
τη συνεδρίασή του της 14ης Μαρτίου 1991. 

4. Τα στοιχεία του φακέλλου από τα οποία προκύπτει ότι συντρέχουν 
οι αριθμητικές προϋποθέσεις για την κήρυξη υποχρεωτικής της πιο 
πάνω ΣΣΕ δηλαδή ότι οι δεσμευόμενοι εργοδότες απασχολούν τα 51% 
των εργαζομένων του κλάδου. 

Την υπ’ αρ. 100919/22.11.90 απόφαση του Υπουργού, αποφασί¬ 
ζουμε: 

1. Κηρύσσουμε υποχρεωτική την από 20.12.1990 ΣΣΕ των εργα¬ 
ζομένων στα Ηλεκτρολογικά κατ/τα, Ηλεκτροτεχνουργεία, Πλοία, Οι¬ 
κοδομές, εγκατ/ση και συντήρηση ανελκυστήρων, Ξενοδοχεία, Ηλε¬ 
κτρονικά έργα, τεχνικά γραφεία κλπ όλης της χώρας για όλους τους ερ¬ 
γοδότες και εργαζόμενους του κλάδου που αφορά αυτή. 

2. Η ισχύς της απόφασης αυτής αρχίζει από 7 Φεβρουάριου 1991. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Μαρτίου 1991 

Με εντολή Υπουργού 
Ο Γενικός Γραμματέας 
I. ΣΤΕΦΑΝΟΥ 

- ♦- 

Αριθ. Φ9/οικ471 (6) 

Όργανα και διαδικασία ελέγχου διαπίστωσης υπέρβασης του ανωτάτου 
ορίου σύνταξης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ 
ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

α) Τις διατάξεις των παρ. 1-6 του άρθρου 16 του Ν. 1902/90 
(ΦΕΚ 138) «Ρύθμιση'συνταξιοδοτικών και άλλων συναφών θεμάτων». 

β) Την αρ. Υ 1140/90 απόφαση του Πρωθυπουργού και Υπουργού 
Οικονομικών «Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών, αποφασίζουμε: 

1. Αρμόδιος φορέας που θα διαπιστώνει εάν υπάρχει υπέρβαση του 
ανωτάτου ορίου σύνταξης, όπως διαμορφώνεται κάθε φορά, σύμφωνα 
με τις διατάξεις του άρθρου 16 του Ν. 1902/90 είναι κατά σειρά: 

α. Το 1ΚΑ εφόσον περιλαμβάνεται μεταξύ των φορέων που χορηγούν 
τη σύνταξη. 

β. Το Δημόσιο με την ίδια προϋπόθεση. 

γ. Οργανισμός κύριας ασφάλισης που καταβάλλει τη μεγαλύτερη σύ¬ 
νταξη εφόσον οι παρέχοντες τη σύνταξη είναι περισσότεροι του ενός Ορ¬ 
γανισμού κύριας ασφάλισης ή είναι Οργανισμοί κύριας και επικουρικής 
ασφάλισης. 

2. Συνταξιούχοι οι οποίοι λαμβάνουν ποσά σύνταξης από το Δημόσιο, 
τα Ν.Π.Δ.Δ. ή από οποιοδήποτε ασφαλιστικό φορέα κύριας και επικου¬ 
ρικής ασφάλισης και υπερβαίνουν ακαθάριστα στο σύνολό τους το ποσό 
που καθορίζει το άρθρο 16 παρ. 1 του Ν. 1902/90 υποχρεούνται να 
υποβάλλουν στους αρμόδιους φορείς, όπως αυτοί ορίζονται στην παρ. 1 
της απόφασης υπεύθυνη δήλωση του Ν. 1599/86 και βεβαίωση των 
επιμέρους φορέων στην οποία θα αναγράφεται το ποσό της χορηγούμε¬ 
νης σύνταξης. Τόσο το Δημόσιο όσο και οι αρμόδιοί ασφαλιστικοί φορείς 
μπορούν να ζητούν από τον ενδιασφερόμενο και οποιοδήποτε άλλο δι- 

χαιολογητικό κρίνουν απαραίτητο για τον έλεγχο της υπέρβασης του 
ανώτατου οπρίου σύνταξης. 

3. Το ΙΚΑ χατά πρώτο λόγο και το Δημόσιο κατά δεύτερο εφόσον εί¬ 
ναι αρμόδιοι, σύμφωνα με την παρ. 1 της απόφασης είναι υποχρεωμένοι 
όταν διαπιστώνουν υπέρβαση του ανώτατου ορίου σύνταξης να αφαιρούν 
από τις συντάξεις που χορηγούν το επί πλέον ποσό. 

Οι λοιποί ασφαλιστικοί Οργανισμοί, εφόσον είναι αρμόδιοι ή εφόσον 
μετά τις παραπάνω μειώσεις εναπομένει ποσό συντάξεων μεγαλύτερο 
του ανωτάτου ορίου επιμερίζουν το επιπλέον ποσό ανάλογα με το ύψος 
της σύνταξης που χορηγεί κάθε φορέας. 

4. Σε περίπτωση είσπραξης υπερβάλλοντος ποσού, αυτός που το εισέ- 
πραξε οφείλει να επιστρέφει στο Δημόσιο ή το οικείο Νομικό Πρόσωπο 
και να προσκομίσει στον αρμόδιο φορέα το σχετικό αποδεικτικό πληρω¬ 
μής- 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Μαρτίου 1991 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΥΓΕΙΑΣ. ΠΡΟΝΟΙΑΣ ΚΑΙ 

Π. ΑΕΛΗΜΗΤΣΟΣ κοινονικων ασφαλίσεων 

Μ. ΓΙΑΝΝΑΚΟΥ 

- 4 - 

Αριθ. Φ. 201/1/οικ437 (7) 

Τροποποίηση της παρ. 2 του άρθρου 1 του Κανονισμού Παροχών του 

Κλάδου Πρόνοιας του Ταμείου Επικουρικής Ασφάλισης Πρόνοιας 

και Ασθένειας Λιμενεργατών Πειραιά, 

Η ΥΠΟΥΡΓΟΣ 
ΥΓΕΙΑΣ ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 4 του Α.Ν. 1759/1939 σε 
συνδυασμό με τις διατάξεις του άρθρου 59 παρ. 1 του Α.Ν. της 
11.11.35 όπως αυτό αυθεντικά ερμηνεύτηκε με το άρθρο 1 του Α.Ν. 
694/1937 σε συνδυασμό με τις διατάξεις του Ν.Δ. 2520/1953. 

2. Τις διατάξεις των άρθρων 23 παρ. 1,24 παρ. 1 και 2 στοιχ. γ 26 
παρ. 1 και 27 παρ. 1 στοιχ. στ' του Ν. 1558/85 (ΦΕΚ 137 τ. Α'). 

3. Τις διατάξεις του άρθρου 14 του Π. Δ/τος 104/3.3.88 (Α46). 

4. Τις διατάξεις του άρθρου 7 του Ν. 1275/82 (Α' 100). 

5. Την απόφαση του Δ.Σ. του Ταμείου Επικουρικής Ασφάλισης Πρό¬ 
νοιας και Ασθένειας Λιμενεργατών Πειραιά που λήφθηκε κατά την 31/ 
17.9.1990 συνεδρίασή του. 

6. Τη γνώμη του Συμβουλίου Κοινωνικής Ασφάλειας που διατυπώ¬ 
θηκε κατά την 27η/13.2.91 συνεδρίασή του της ΚΣΤ' περιόδου, απο¬ 
φασίζουμε: 

1. Η παρ. 2 του άρθρου 1 του Κανονισμού Παροχών του Κλάδου 
Πρόνοιας του Ταμείου Επικουρικής Ασφάλισης Πρόνοιας και Ασθένειας 
Λιμενεργατών Πειραιά όπως ισχύει μετά την τροποποίησή της με την Φ 
201/2040/24.12.90 Υπουργική απόφαση (Β,4) αντικαθίσταται ως 
ακολούθως: 

2. Οι παροχές πρόνοιας αποτελούνται: 

α) Για τους επόπτες εργασίας και Αρχιεργάτες εφόσον έχουν συμπλη¬ 
ρωμένη υπηρεσία δέκα (10) ετών με την ιδιότητα αυτή. 

Στη ρύθμιση αυτή υπάγονται και οι εργάτες που λαμβάνουν αποδο¬ 
χές αρχιεργάτη (αρχιεργατεύοντες) για δέκα (10) συνεχή έτη και εφό¬ 
σον για όλες τις πραγματοποιηθείσες ημέρες εργασίας κάθε έτους αμεί¬ 
βονται με αμιγείς αποδοχές Αερχιεργάτη. 

Τα πιο πάνω βεβαιώνονται από τον Ο.Λ.Π. 

αα) Από βασικό ποσό ενός εκατομμυρίου εκατόν εξήντα επτά χιλιά¬ 
δων (1.167.000) δραχμών. 

αβ) Από προσαύξηση εκατόν δώδεκα χιλιάδων διακοσίων είκοσι 
(112.220) δρχ. για κάθε πλήρες έτος πέρα από δέκα (10) έτη πραγμα¬ 
τικής υπηρεσίας στο Ταμείο. 

αγ)’Οταν πρόκειται για μη πλήρες έτος ασφάλισης από προσαύξηση 
ίση προς το ένα δωδέκατο (1/12) του ποσού προαύξησης που υπολογί¬ 
ζεται κάθε φορά ότι πρέπει να καταβληθεί κατ’ έτος για κάθε πλήρη 
μήνα πραγματικής υπηρεσίας-ασφάλισης στο Ταμείο. 

β) Για τους εργάτες, εφόσον έχουν δέκα (10) ετών πραγματική υπη- 
ρεσία-ασφάλιση στο Ταμείο. ι 


βα) Από βασικό ποσό οκτακόσιων ενενήντα τεσσάρων χιλιάδων οχτα¬ 
κοσιών εξήντα (894.860) δραχμών. ο 

ββ)Από προσαύξηση ογδόντα δύο χιλιάδων διακοσίων ογδόντα 
(82.280) δραχμών για κάθε πλήρες έτος πέρα από δέκα (10) έτη πραγ¬ 
ματικής υπηρεσίας-ασφάλισης στο Ταμείο. 

βγ)’Οταν πρόκειται για μη πλήρες έτος ασφάλισης από προσαύξηση 
ίση προς το ένα δωδέκατό (1/12/) του ποσού ηροσαύξησης που υπολο¬ 
γίζεται κάθε φορά ότι πρέπει να καταβληθεί κατ’ έτος για κάθε πλήρη 
μήνα πραγματικής υπηρεσίας-ασφάλισης στο Ταμείο. 

2.Η απόφαση αυτή εφαρμόζεται για τους ασφαλισμένους του Τα¬ 
μείου που διαγράφονται από 31 Δεκεμβρίου 1990 και εφεξής από το 
μητρώο του Ο.Λ.Π. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 12 Μαρτίου 1991 

Η ΥΠΟΥΡΓΟΣ 

Μ. ΓΙΑΝΝΑΚΟΥ 

Αριθ. Φ. 55/497 (8) 

Αύξηση των συντάξεων τών συνταξιούχων του Ταμείου Συντάξεων 
Εφημεριδοπωλών και Υπαλλήλων Πρακτορείων Αθηνών,από 
1.1.91. · : . 

Η ΥΠΟΥΡΓΟΣ 
ΥΓΕΙΑΣ ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις· διατάξεις της άπρ. 4 του άρθρου 1 του Ν.Δ. 4577/1966 
(ΦΕΚ 230 Α). 

2. Τις διατάξεις των άρθρων 23 και 27 του Ν. 1558/1985 (ΦΕΚ 
137Α), του άρθρου 5 του Π.Δ. 437/1985 (ΦΕΚ 157Α) και του Π.Δ. 
105/1988 (ΦΕΚ 46Α). 

3. Τις διατάξεις τής 64117/2589/24.12.90 κοινής Υπουργικής 
Απόφασης «Καθιέρωση' μισθολογικών αυξήσεων στους εργαζόμενους 
στο Δημόσιο καί. στους συνταξιούχους». · 

4. Τη *ρ»ώμη του Διοικητικού Συμβουλίου του Ταμείου Συντάξεων 
Εφημεριδοπωλών και Υπαλλήλων Πρακτορείων που διατυπώθηκε 
κατά την 6η/5/7.2.91 συνεδρίαση του, αποφασίζουμε: 

1. Οι συντάξεις των συνταξιούχων του Ταμείου Συντάξεων Εφημερι¬ 
δοπωλών.κάι· Υπαλλήλων Πράκτορείων Αθηνών, που δεν ακολουθούν 
τα κατώτάτα όρια σύνταξης του ΙΚΑ, αυξάνονται από 1.1.91 κατά πο¬ 
σοστά 4%; ■ ...■■■.··; .:· ν 

•2. Την αύξηση άυτή θά πάρουν όσοι ήταν συνταξιούχοι την 31.12.90 
καθώς και εκείνοι;που συνταξιοδοτήθηκαν αργότερα αλλά η έναρξη συ- 
νταξιοδότησής τους-.εμπίπτει στο μέχρι την 31.12.90 χρονικό διά¬ 
στημα.. V ; V ν ·.··■' 

3. Η χορήγηση τής αύξησης αυτής θα γίνει με τους όρους και τις προϋπο¬ 
θέσεις της παραπάνω με αριθμό 3 Κοινής Υπουργικής Απόφασης. 

Η απόφαση αυτή , να δημοσιευθεί στην Εφημερίδα της Κυβερνήσεως. 

• Αθήνα, 15 Μαρτίου 1991 

Η ΥΠΟΥΡΓΟΣ 

Μ. ΓΙΑΝΝΑΚΟΥ 

. · ■ - 4 -- 

Αριθ. Φ21/268 (9) 

Αύξηση του ημερήσιου νοσήλιου-τροφείου που καταβάλλεται σε ιδρύ¬ 
ματα για την περίθαλψη απροσαρμόστων παιδιών κλπ ασφαλισμέ¬ 
νων Οργανισμών Κοιν. Ασφάλισης. 

Η ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝΩΝΙΚΩΝ 
* ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 6 του Ν. 861/79/ΦΕΚ 2/5.1.79/τ. 
Α) και 22 του Ν. 997/79 (ΦΕΚ 287/28.12.79/Τ. Α). 

. 2. Τις ΑΠ 21/799/20.7.87 (ΦΕΚ 430/Β/13.8.87 και ΑΠ 21/. 
960/30.9.88 (Φ.ΕΚ 752/Β/19.10.88) αποφάσεις του Υπουργού 
Υγείας Πρόνοιας και Κοινών. Ασφαλίσεων. 

' 3. Τις αρ. 322/28/13.12.90 και 32/3/21.2.91 Αποφάσεις του 

ΔΣ του ΙΚΑ, αποφασίζουμε: 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Οι ΑΠ 21/799/20.7.87 (ΦΕΚ 430/Β/13.8.87) χαι ΑΠ 21/ 
960/30.9.88 (ΦΕΚ 752/Β/19.10.88) Αποφάσεις μας, αντικαθίστα¬ 
νται ως εξής: 

«Καθορίζουμε τα ημερήσια νοσήλια-τροφεία που καταβάλλονται από 
τους Ασφαλιστικούς Οργανισμούς αρμοδιότητας του Υπουργείου 
Υγείας Πρόνοιας και Κοινωνικών Ασφαλίσεων σε εκπαιδευτήρια, οικο¬ 
τροφεία Άσυλα Ιδρύματα ή οιουδήποτε χαρακτηρισμού θεραπευτήρια 
για την αγωγή κλπ που παρέχεται απ’ αυτά στα σωματικά ή νοητικά 
ανάπηρα ή δυσπροσάρμοστα παιδιά των ασφαλισμένων τους, καθώς και 
στα ασυλιακά ή ανεκπαίδευτα με δείκτη νοημοσύνης κατωτέρου βαθμού 
(δηλαδή σε βαθμό ιδιωτίας με ή χωρίς βαρεία κινητική αναπηρία) στα 
παρακάτω ποσά, στα οποία περιλαμβάνεται και η προβλεπόμενη από το 
άρθρο 6 του Ν. 861/79 συμμετοχή του ασφαλισμένου. 

1. α. Για τα παιδιά που περιθάλπονται σε επιδοτούμενα από το Κρά¬ 
τος Άσυλα το ημερήσιο νοσήλιο-τροφείο καθορίζεται στο ποσό των χι- 
λίων επτακοσίων σαράντα (1740) δρχ. την ημέρα. 

β. Για τα παιδιά που περιθάλπονται σε μη επιδοτούμενα από το Κρά- 
τος'Ασυλα,καθορίζεται στο αντίστοιχο ποσό νοσηλίου Γ' θέσης ιδιωτι¬ 
κών κλινικών, χωρίς έκπτωση των νομών Αττικής και Θεσσαλονίκης, 
όπως αυτό ισχύει, κάθε φορά. 

2. Για τα παιδιά που περιθάλπονται σε ειδικά ιδρύματα (εκτός από 
Άσυλα) το ημερήσιο νοσήλιο-τροφείο καθορίζεται ειδικότερα ως εξής: 

α. Για παιδιά εσωτερικά στις χίλιες εκατό (1100) δρχ. την ημέρα 
β. Για παιδιά εξωτερικά με τροφή στις επτακόσιες σαράντα (740) 
δρχ. την ημέρα. 

γ) Για παιδιά εξωτερικά χωρίς τροφή στις εξακόσιες ογδόντα (680) 
δρχ. την ημέρα. 

Τα παραπάνω ποσά προσαυξάνονται κατά εκατόν εξήντα (160) δρχ. 
την ημέρα εφόσον από τα Ιδρύματα διατίθεται αυτοκίνητο, για τη μετα¬ 
φορά των παιδιών από και προς αυτά. 

Η απόφαση αυτή, που ισχύει από 1.3.1991, να δημοσιευθεί στην 
Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Μαρτίου 1991 

Ο ΥΠΟΥΡΓΟΣ 

Μ. ΓΙΑΝΝΑΚΟΥ 

-♦- 

Αριθ. Φ. 16/102/Γ 308 (10) 

Εφαρμογή των διατάξεων του άρθρου 111 παρ. 13 του Ν. 1892/ 
31.7.1990, και στα σχολεία της Πρωτοβάθμιας Εκπαίδευσης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 111 παρ. 13 του Νόμου 1892/ 
31.7.1990 ΦΕΚ 101 τ Α’ και 

2. Την ανάγκη επέκτασης της περιβαλλοντικής εκπαίδευσης και στα 
σχολεία της Πρωτοβάθμιας εκπαίδευσης, αποφασίζουμε: 

Οι διατάξεις του άρθρου 111 παρ. 13 του Ν. 1892/31.7.1990 εφαρ¬ 
μόζονται αναλόγως και στα σχολεία της Πρωτοβάθμιας Εκπαίδευσης. 

Η απόφαση αυτή να δημοσιευθεί στην Εφημερίδα της Κυβερνήσεως 
και να κυρωθεί με νόμο. 

Αθήνα, 3 Απριλίου 1991 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙ ΑΣ 
-+- 

Αριθ. 9268 (11) 

Συμπλήρωση της Υπουργικής απόφασης 21952/26.7.90 «Προσδιορι¬ 
σμός αρμοδιοτήτων Κρατικών Οργάνων, οι οποίες εφεξής ασκούνται 
από την Ελληνική Ποδοσφαιρική Ομοσπονδία και τα όργανά της και 
ρύθμιση συναφών θεμάτων». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Νόμου 1889/26.7.90 «Ρύθμιση επειγόντων 
θεμάτων ποδοσφαίρου» (ΦΕΚ 93 Α/17.7.90). 

2. Την αριθ. Υ 1022/ΥΠΠΟ/ΓΝΟΣ/20.4.90 (ΦΕΚ 286 Β/ 
20.4.1990) κοινή απόφαση των Πρωθυπουργού και του Υπουργού 


Πολιτισμού, με την οποία ανατίθενται αρμοδιότητες στην Υφυπουργό 
Πολιτισμού, Φάνη Πάλλη - Πετραλιά. 

3. Την Υπ. απόφαση 21.952/26.7.90 (ΦΕΚ 500/Β/2.8.90) 
«Προσδιορισμός αρμοδιοτήτων Κρατικών Οργάνων, οι οποίες εφεξής 
ασκούνται από την Ελληνική Ποδοσφαιρική Ομοσπονδία (ΕΠΟ) και τα 
όργανά της και ρύθμιση συναφών θεμάτων, αποφασίζουμε: 

Στην περίπτωση γ της παρ. 3 του άρθρου 1 του Υπουργικής απόφα¬ 
σης 21.952/90 προστίθεται εδάφιο ως εξής: 

Σε επείγουσες και ειδικές περιπτώσεις - και προς διευκόλυνση των 
διαγωνιζομένων σωματείων - δύναται το Δ.Σ. της Ε.Π.Ο. να εισηγείται 
τροποποίηση διατάξεων του Κ.Α.Π. που τίθενται υπό την έγκριση νομι¬ 
μότητας της Γ.Γ.Α.». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Μαρτίου 1991 

Η ΥΦΥΠΟΥΡΓΟΣ 

ΦΑΝΗ ΠΑΛΛΗ - ΠΕΤΡΑΛΙΑ 

-♦- 

Αριθ. 1122 (12) 

Σύσταση Επιστημονικής Επιτροπής για θέματα Αποδημίας - Παλιννό- 

οχηοης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις των: 

α) Του Ν. 1558/1985 «Κυβέρνηση και Κυβερνητικά Όργανα». 

β) Του Ν. 1256/1982 «Για την πολυθεσία, την πολυαπασχόληση, 
και την καθιέρωση ανωτάτου ορίου απολαβών στο δημόσιο τομέα κα¬ 
θώς και για το Ελεγκτικό Συνέδριο, το Νομικό Συμβούλιο του Κράτους 
και άλλες διατάξεις». 

γ) Του Ν. 1505/84. 

2. Το Προεδρικό Διάταγμα 104/1983, «Αρμοδιότητες της Γενικής 
Γραμματείας Απόδημου Ελληνισμού». 

3. Τον Οργανισμό της ΓΓΑΕ, Π.Δ. 131/89 άρθρο 12, για την σύ¬ 
σταση Ομάδων Εργασίας. 

4. Την Απόφαση του Υπουργού Εθνικής Οικονομίας, ΠΡ 2604/Ε 
401/29.5.1987 για την ανάθεση στο Εθνικό Κέντρο Κοινωνικών 
Ερευνών, εργασιών του Προγράμματος Ερευνών Αποδημίας - Παλιννό- 
στησης του Ελληνικού Πληθυσμού. 

5. Την Απόφαση του Υπουργού Εθνικής Οικονομίας, ΔΚ 33100/ 
27.12,1983 για την επανασύσταση και συμπλήρωση της Συντονιστι¬ 
κής Επιτροπής για την εφαρμογή του Προγράμματος Ερευνών Αποδη¬ 
μίας - Παλιννόστησης του Ελληνικού Πληθυσμού. 

6. Την 7349/1990 απόφαση της Αναπλ. Υπουργού Πολιτισμού. 

7. Την κοινή Υπουργική Απόφαση, Πρ 3241/Ε493/7.7.1987, για 
την μεταφορά της παρακολούθησης εφαρμογής του Προγράμματος 
Ερευνών Αποδημίας Παλιννόστησης του Ελληνικού πληθυσμού από το 
Υπουργείο Εθνικής Οικονομίας στην Γενική Γραμματεία Απόδημου 
Ελληνισμού. 

8. Τις ανάγκες συνέχισης της παρακολούθησης του Προγράμματος 
Ερευνών Αποδημίας - Παλιννόστησης του Ελληνικού Πληθυσμού. 

9. Την απόφαση της αναπληρωτού Υφυπουργού Πολιτισμού 2930/ 
8.5.89 για σύσταση Συντονιστικής Επιτροπής για την έρευνα αποδη¬ 
μίας - παλιννόστησης Ελλην. πληθυσμού. 

10. Τις αινάγκες τροποποίησης και συμπλήρωσης των αποφάσεων 
της παρ. 5 και 8, αποφασίζουμε: 

I. Την σύσταη Επιστημονικής Επιτροπής, στα πλαίσια της ΓΓΑΕ, με 
αντικείμενο θέματα που σχετίζονται με την «Ερευνα Αποδημίαις Παλιν- 
νόστησης του Ελληνικού Πληθυσμού», με την παρακάτω σύνθεση: 

1. Δρ. I. Λαμπίρη - Δημάκη, κοινωνιολόγος, αναπληρώτρια καθη- 
γήτρια Πανεπιστημίου Αθηνών, Πρόεδρος. 

2. Δρ. Ν. Πετρόπουλος, κοινωνιολόγος, συντονιστής του «Προγράμ¬ 
ματος Ερευνών Αποδημίας - Ποιλιννόστησης Ελληνικού Πληθυσμού», 
ειδικό επιστημονικό προσωπικό ΓΓΑΕ, εισηγητής. 

3. Δρ. Α. Κόντης, οικονομολόγος, συμβ. Λέκτορας Ιονίου Πανεπι- 
στημίου ειδικό επιστημονικό προσωπικό ΓΓΑΕ, αναπληρωτής εισηγη¬ 
τής. 

4. Δρ. Δ. Τσαούσης, κοινωνιολόγος, ταχτικός καθηγητής Παντείου 
Πανεπιστημίου, μέλος. 

5. Δρ. Γ. Καφούσης, οικονομολόγος, τακτικός καθηγητής Παντεϊου 
Πανεπιστημίου, μέλος. 

6. Δρ. Σ. Νικολαΐδου, κοινωνιολόγος επίκουρος καθητήτρια ΕΜ Πο¬ 
λυτεχνείου, μέλος. 

7. Δρ. X. Φίλη, μαθηματικός, Ε.Ε.Μ., Εθνικού Μετσοβίου Πολυτε¬ 
χνείου, μέλος. 

8. Ε. Παπαδάτου, ϋ.Ε.Α., Πολιτικών Επιστημών, Προίσταμένη Δ/ 
νσης Προγραμματισμού Ανάπτυξης και Μελετών ΓΓΑΕ, μέλος. 

9. Αδαμ Δήμου, Σύμβουλος Υφυπουργού Βιομηχανίας Έρευνας και 
Τεχνολογίας για θέματα Βιομηχανίας και Βιοτεχνίας, μέλος. 

10. Σπέντζα Μαρία, ΕΔΤΠ Πανεπιστημίου Πατρών, μέλος. 

11. Έργο της Επιστημονικής Επιτροπής θα είναι (1) η παρακολού¬ 
θηση του Προγράμματος Ερευνών αποδημίας - Παλιννόστησης που με¬ 
ταφέρθηκε στην ΓΓΑΕ, (2) η αξιολόγηση - επιμέλεια επιστηνονικών 
κειμένων - μονογραφιών, κ.λπ. που προορίζονται για έκδοση στα πλαί¬ 
σια του παραπάνω Προγράμματος. 

III. Η Γραμματειακή εξυπηρέτηση της Επιστηνονικής Επιτροπής 
ανατίθεται στο Τμήμα Ερευνών - Μελετών της ΓΓΑΕ, με εισηγητή θε¬ 
μάτων τον Ν. Πετρόπουλο και (αναπληρωτή τον Α. Κόντη και με Γραμ- 
ματέα την Ε. Γιαννακοπούλου, υπάλληλο της ΓΓΑΕ. 

Η Γραμματέας θα είναι υπεύθυνη για την τήρηση των πρακτικών και 
την επικοινωνία με τα μέλη της Επιστημονικής Επιτροπής 

IV. Η Επιστημονική Επιτροπή της ΓΓΑΕ θα συνεδριάζει στην' 
ΓΓΑΕ, ύστερα από πρόσκληση του Προέδρου, σε εργάσιμες ώρες. 

Η οιπόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Φεβρουάριου 1991 
Με εντολή Αναπλ. Υπουργού 
Ο Γεν. Γραμματέας 
ΑΝΔΡΕΑΣ ΖΑΪΜΗΣ 

-♦- 

Αριθ. Α 3331 (13) 

Τροποποίηση και συμπλήρωση της συστατικής πράξης Σχολικής Επι¬ 
τροπής Γυμνασίου και Λυκείου Λυγουριού Ν. Αργολίδας. 

Η ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις του άρθρου 5 του Ν. 1894/90 «Για την Ακαδημία 
Αθηνών και άλλες εκπαιδευτικές διατάξεις». 

2. Τις διατάξεις του άρθρου 187 του Δημοτικού και Κοινοτικού Δώ- 
δικα (Π.Δ. 323/89) και 

3. Την 17/1991 απόφαση του Κοινοτικού Συμβουλίου αποφασί¬ 
ζουμε: 

Α. Τροποποιούμε την παρ. 3 εδάφιο 10 της Α. 8568/90 πράξης με 
την οποία έγινε η σύσταση ίδιου Νομικού προσώπου με την επωνυμία 
«Σχολική επιτροπή Γυμνασίου και Λυκείου Λυγουριού», ως προς τον 
αριθμό των μελών του Διοικητικού Συμβουλίου και ορίζουμε ότι: Το 
Νομικό Πρόσωπο διοικείται από 9/μελές Διοικητικό Συμβούλιο, 
β. Συμπληρώνουμε την παραπάνω παράγραφο της ίδιας πράξης με 
το εδάφιο στ' ως εξής: 

3στ) Από έναν εκπρόσωπο των μαθητικών κοινοτήτων του Γυμνα¬ 
σίου και Λυκείου. 

Κατά τα λοιπά ισχύει όπως έχει η τροποποιούμενη συστατική πράξη. 
Η απόφαση αυτή να δημοσιευθεί στην Εφημερίδα της Κυβερνήσεως. 

Ναύπλιο, 13 Μαρτίου 1991 

Η Νομάρχης 
Α. ΒΑΚΑΛΟΓΛΟΥ 

- + - 

Αριθ. Φ. 6.1/788 (14) 

Τροποποίηση και συμπλήρωση της 3664/α/14.9.90 Απόφασης του 
Ν. Αχαΐας «περί ίδρυσης Νομικού Προσώπου από την Κοινότητα 
Σαραβαλίου με την Επωνυμία «Σχολική Επιτροπή. Γυμνασίου και 
Δημοτικού της Κοινότητας Σαραβαλίου». 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1) Το άρθρο 5 του Ν. 1894/90 (ΦΕΚ 110/27.8.90 τ.Α’) «Περί συ- 
στάσεως δημοτικών ή κοινοτικών Νομικών προσώπων με την επωνυ¬ 
μία «Σχολικές επιτροπές» διεπόμενα από το Π.Δ. 323/1989. 


2) Την αριθ. 9/1991 απόφαση του Κοινοτικού Συμβουλίου της Κοι¬ 
νότητας Σαραβαλίου Αχαΐας, αποφασίζουμε: 

Τροποποιούμε 'Χαι συμπληρώνουμε την αριθ. 3664/α/14.9.90 
απόφαση του Ν. Αχαΐας με την οποία εγκρίθηκε η ίδρυση Νομικού προ¬ 
σώπου από την Κοινότητα Σαραβαλίου Αχαΐας, με την επωνυμία «Σχο¬ 
λική Επιτροπή Γυμνασίου και Δημοτικού Σχολείου Σαραβαλίου, η 
οποία έχει δημοσιευθεί στην Εφημερίδα της Κυβερνήσεως (ΦΕΚ 652 
τ.Β’/15.10.90). 

Ως προς την παράγραφο 2 και στο εξής: το Νομικό πρόσωπο της 
Σχολικής Επιτροπής θα είναι με την Επωνυμία «Σχολική Επιτροπή Γ/ 
σίου Δημοτικού και Νηπιαγωγτείου Σαραβαλίου» και θα διοικείται αό 
οκταμελές, διοικητικό Συμβούλιο που θα αποτελείται από: 

α) Έναν Κοινοτικό Σύμβουλο ως Πρόεδρο με την αναπληρωτή τόυ 
(και όχι από τον Πρόεδρο της Κοινότητάς μας ως Πρόεδρο). 

β) Το Δ/ντή του Γυμνασίου Σαραβαλίου αναπληρούμενο από τον 
εκάστοτε νόμιμο αναπληρωτή του. 

γ) Το Δ/ντή του Δημ. Σχολείου Σαραβαλίου αναπληρούμενο από τον 
εκάστοτε νόμιμο αναπληρωτή του. 

δ) Το Δ/ντή του Νηπ/γείου Σαραβαλίου οιναπληρούμενο από τον 
εκάστοτε νόμομο (αναπληρωτή του. 

ε) Τον εκπρόσωπο του Συλλόγου Γονέων των μαθητών του Γυμνα¬ 
σίου που ορίζεται από την Γ ενική Συνέλευση με τον «αναπληρωτή του. 

στ) Τον εκπρόσωπο του Συλλόγου Γονέων των μαθητών του Δημοτι¬ 
κού Σχολείου που ορίζεται από την Γενική Συνέλευση με τον (αναπλη¬ 
ρωτή του. 

ζ) Τον εκπρόσωπο του Συλλόγου Γονέων των μαθητών του Νηπ/ 
γωγείου που ορίζεται από την Γενική Συνέλευση με τον αναπληρωτή 
του. 

η) Το εκπρόσωπο της Μαθητικής Κοινότητας του Γυμνασίου ανα¬ 
πληρούμενο από τον νόμιμο αναπληρωτή του. 

Η απόφαση αυτή να δημοσιευθή στην Εφημερίδα της Κυβερνήσεως. 

Πάτρα, 13 Μαρτίου 1991 

Ο Νομάρχης 
ΝΙΚΟΣ ΤΑΓΑΡΗΣ 

-♦- 

Αριθ. Φ. 6.1/789 (15) 

Τροποποίηση και συμπλήρωση της 3664/β/14.9.90 Απόφασης του 
Ν. Αχαΐας «περί ίδρυσης Νομικού Προσώπου από την Κοινότητα 
Σαραβαλίου με την Επωνυμία «Σχολική Επιτροπή Λυκείου - Γυμνα¬ 
σίου και Δημοτικού Σχολείου Δεμενίκων Σαραβαλίου». 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1) Το άρθρο 5 του Ν. 1894/90 (ΦΕΚ 110/27.8.90 τ.Α - ) «Περί συ- 
στάσεως δημοτικών ή κοινοτικών Νομικών προσώπων με την επωνυ¬ 
μία «Σχολικές επιτροπές» διεπόμενα από το Π.Δ. 323/1989. 

2) Την αριθ. 10/1991 απόφαση του Κοινοτικού Συμβουλίου της 
Κοινότητας Σαραβαλίου Αχαΐας, αποφασίζουμε: 

Τροποποιούμε και συμπληρώνουμε την αριθ. 3664/14.9.90 από¬ 
φαση του Ν. Αχαΐας με την οποία εγκρίθηκε η ίδρυση Νομικού προσώ¬ 
που από την Κοινότητα Σαραβαλίου Αχαΐας, με την επωνυμία Σχολική 
Επιτροπή «Λυκείου - Γυμνασίου και Δημοτικού Σχολείου Δεμενίκων 
Σαραβαλίου», η οποία έχει δημοσιευθεί στην Εφημερίδα της Κυβερνή¬ 
σεως (ΦΕΚ 652 τ.Β’/15.10.90). 

Ως προς την παράγραφο 2 και στο εξής: το Νομικό πρόσωπο της 
Σχολικής Επιτροπής θα είναι με την Επωνυμία «Σχολική Επιτροπή Λυ¬ 
κείου Γυμνασίου Δημοτικού και Νηπιαγωγτείου Δεμενίκων Σαραβα¬ 
λίου» και θα διοικείται από ενδεκαμελές , Διοικητικό Συμβούλιο που θα 
αποτελείται από: 

α) Έναν Κοινοτικό Σύμβουλο ως Πρόεδρο με τον νόμιμο αναπλη¬ 
ρωτή του (και όχι από τον Πρόεδρο της Κοινότητας ως Νομικό Πρό¬ 
σωπο). 

β) Το Δ/ντή του Λυκείου Δεμενίκων Σαραβαλίου αναπληρούμενο 
από τον εκάστοτε νόμιμο αναπληρωτή του. 

γ) Το Δ/ντή του Γυμνασίου Δεμενίκων Σαραβαλίου αναπληρούμενο 
από τον εκάστοτε νόμιμο αναπληρωτή του. 

δ) Το Δ/ντή του Δημ. Σχολείου Δεμενίκων Σαραβαλίου αναπληρού¬ 
μενο από τον εκάστοτε νόμιμο αναπληρωτή του. 

ε) Το Δ/ντή του Νηπ/γείου Δεμενίχων Σαραβαλίου αναπληρούμενο 
από τον εκάστοτε νόμομο αναπληρωτή του. 

ατ) Τον εκπρόσωπο του Συλλόγου Γονέων - Μαθητών Λυκείου που 
ορίζεται από την Γενική Συνέλευση με τον αναπληρωτή του. 

ζ) Τον εκπρόσωπο του συλλόγου Γονέων - Μαθητών Γυμνασίου που 
ορίζεται από την Γενική Συνέλευση με τον αναπληρωτή του. 

η) Τον εκπρόσωπο του Συλλόγου Γονέων - Μαθητών του Δημοτικού 
Σχολείου που ορίζεται από την Γενική Συνέλευση με τον αναπληρωτή 
του. 

θ) Τον εκπρόσωπο του Συλλόγου Γονέων - Μαθητών του Νηπ/ 
γωγείου που ορίζεται από την Γενική Συνέλευση με τον αναπληρωτή 
του. 

ι) Το εκπρόσωπο της Μαθητικής Κοινότητας του Λυκείου Δεμενίκων 
- Σαραβαλίου με τον νόμιμα αναπληρωτή του. 

ια) Τον εκπρόσωπο της Μαθητικής Κοινότητας του Γυμνασίου Δεμε¬ 
νίκων Σαραβαλίου με τον νόμιμο αναπληρωτή του. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Πάτρα, 13 Μαρτίου 1991 

Ο Νομάρχης 
ΝΙΚΟΣ ΤΑΓΑΡΗΣ 

—4 - 

Αριθ. 4.499 (16) 

Ψήφιση Οργανισμού Εσωτερικής Υπηρεσίας Δήμου Παραποτάμου 
Ν. Θεσπρωτίας. 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη; 

1. Τις διατάξεις του άρθρου 12 παρ. 3 του Ν. 1188/81, που αναφέ- 
ρεται στην ψήφιση Οργανισμών Εσωτερικής Υπηρεσίας των Ο.Τ.Α. 

2. Την αριθ. 2/91 γνωμοδότηση του Υπηρεσιακού Συμβουλίου του 
άρθρου 14 Ν. 1586/86. 

3. Την αριθ. 14/91 απόφαση του Δημοτικού Συμβουλίου Παραπο¬ 
τάμου, περί ψηφίσεως του Οργανισμού Εσωτερικής Υπηρεσίας του Δή¬ 
μου, αποφασίζουμε: 

Εγκρίνουμε τον Οργανισμό Εσωτερικής Υπηρεσίας του Δήμου Πα¬ 
ραποτάμου ως εξής: 

Άρθρο Ιο 

Τις Υπηρεσίες του Δήμου συγκροτούν: 

Α. Το γραφείο του Δημάρχου και Δημοσίων Σχέσεων. 

Β. Το Τμήμα Διοικητικών - Οικονομικών - Λογιστικών (που θα λει¬ 
τουργεί αυτοτελώς). 

Στο Τμήμα αυτό υπάγονται τα γραφεία: 

1) Γραφείο Προϊσταμένου. 

2) Γραφείου Δημοτικού Συμβουλίου - Δημαρχιακής Επιτροπής. 

3) Γραφείο Δικαστικών Υποθέσεων. 

4) Γραφείο Αρχείου - Πρωτοκόλλου - Δακτυλογράφισης - Διεκπε¬ 
ραίωσης. 

5) Γραφείο Δημοτολογίων - Μητρώων Αρρένων - Στρατολογίας - 
Εκλογικών. 

6) Γραφείο Παιδείας και Αθλητισμού. 

7) Γραφείο Υπηρεσιακών Μεταβολών - Τήρησης Ατομικών Φακέλ- 
λων Προσωπικού και Σύνταξης Μισθοδοτικών καταστάσεων. 

8) Γ ραφείο Γ εωργοκτηνοτροφικών - Στατιστικών υποθέσεων - Επι- - 
τροπές. 

9) Γραφείο Λογιστηρίου - Προϋπολογισμού - Εκκαθάριση δαπανών 
και Δημοτικών Επιχειρήσεων. 

10) Γραφείο Βεβαιώσεως φόρων και τελών δικαιωμάτων. 

11) Γραφείο Μηχανοργάνωσης - Μηχανογράφισης. 

Γ. Υπηρεσία Ληξιαρχείου. 

Άρθρο 2ο 

Η Οργανική σύνθεση και διαβάθμιση των θέσεων του Προσωπικού 
του Δήμου ορίζεται ως εξής: 

Α ΔΙΟΙΚΗΤΙΚΟ ΠΡΟΣΩΠΙΚΟ 
ΚΑΤΗΓΟΡΙΑ ΔΕ 

α)Έξι (6) θέσεις κλάδου ΔΕ2 Διοικητικού με βαθμούς Γ' - Α’. Οι δύο 


(2) από τις παραπάνω θέσεις κατέχονται από τους υπαλλήλους των 
πρώην Κοινοτήτων Παραποτάμου και Δράμεσης. 

ΚΑΤΗΓΟΡΙΑ ΥΕ 

α) Μία (1) θέση κλάδου ΥΕ1 κλητήρων θυρωρών γενικών καθηκό¬ 
ντων με βαθμούς Δ' - Γ’. 

β) Μία (1) θέση του κλάδου ΥΕ16 Καθαρίστριας Δημοτικού Κατα¬ 
στήματος και Σχολείων. 

Β’ ΤΕΧΝΙΚΟ ΠΡΟΣΩΠΙΚΟ 

ΚΑΤΗΓΟΡΙΑ ΔΕ 

α) Μία (1) θέση του κλάδου ΔΕ29 οδηγών αυτοκινήτων με βαθμούς 
Γ’ - Α’. 

ΚΑΤΗΓΟΡΙΑ ΥΕ 

1) Μία (1) θέση κλάδου ΥΕ16 προσωπικού καθαριότητας με βαθ¬ 
μούς Δ’ - Γ'. 

ΠΡΟΣΩΠΙΚΟ ΜΕ ΣΥΜΒΑΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΑΟΡΙΣΤΟΥ ΧΡΟΝΟΥ ΜΕΡΙΚΗΣ ΑΠΑΣΧΟΛΗΣΗΣ 

α) Μία (1) θέση καθαρίστριας των γραφείων του Δήμου καθώς και 
των Σχολείων με τρίωρη απασχόληση την ημέρα. 

Άρθρο 3ο. 

Η κατανομή του προσωπικού γίνεται με απόφαση του Δημάρχου, 
ανάλογα με τις ανάγκες, για την εύρυθμη λειτουργία του Δήμου. 

Άρθρο 4ο 

ΑΡΜΟΔΙΟΤΗΤΕΣ ΚΑΘΗΚΟΝΤΑ 

Αα. Γραφείο (ιδιαίτερο) Δημάρχου και Δημοσίων Σχέσεων 

Το προσωπικό του Γραφείου αυτού λειτουργεί από την άμεση επο- 
πτεία του Δημάρχου και επιμελείται για τα παρακάτω: 

Ρύθμιση επαφών Δημάρχου με όλες τις υπηρεσίες. Υπουργεία και 
Προγραμματισμός συναντήσεων του Δημάρχου με τους Δημότες - πα¬ 
ρακολούθηση παραπόνων. 

Επικοινωνία με μαζικούς φορείς - συλλόγους'κ.λ.π. Παρακολούθηση 
των προβλημάτων τους και σύνδεσή τους με τη Δημοτική Αρχή. 

Προβολή της δραστηριότητας του Δήμου. 

Οργάνωση και συντονισμός της επαφής του Δήμου - Δημοτών με 
εφημερίδες - κατατοπιστικά φυλλάδια, πονώ, δελτία κ.λ.π. 

Αβ. Γραφείο Δικαστικών, υποθέσεων 

Το γραφείο αυτό παρακολουθεί τις δικαστικές υποθέσεις του Δήμου 
καθώς και τα κάθε είδους νομικά θέματα που σχετίζονται με αυτόν. 

Εισηγείται για τις απαραίτητες από νομικής πλευράς ενέργειες για 
την προστασία των συμφερόντων του Δήμου. 

Β. ΔΙΕΥΘΥΝΣΗ ΔΙΟΙΚ. ΚΑΙ ΟΙΚΟΝ. ΥΠΗΡΕΣΙΩΝ 

Αρμοδιότητες της Διεύθυνσης. 

Ο Προϊστάμενος Διοικητικών και Οικονομικών Υπηρεσιών: Προΐ- 
σταται και ελέγχει όλα τα γραφεία των διοικητικών και οικονομικών 
Υπηρεσιών. 

Εισηγείται στο Δήμαρχο για την κατανομή και την τοποθέτηση κατά 
γραφεία του προσωπικού της αρμοδιότητάς του, καθώς και τις ανάγκες 
της υπηρεσίας σε προσωπικό. Αναθέτει σε οποιοδήποτε γραφείο ανεξάρ¬ 
τητα από αρμοδιότητα, τυχόν έκτακτες υπηρεσίες απαραίτητες για την 
εύρυθμη λειτουργία του Δήμου. 

Υποβάλλει προτάσεις για αποδοτικότερη λειτουργία των γραφείων 
της αρμοδιότητάς του. Επιβλέπει τη συνολική πορεία των δημοτικών 
υποθέσεων, ενημερώνει το Δήμαρχο, συζητάει τα προβλήματα των 
υπαλλήλων των γραφείων που διευθύνει και μεταβιβάζει τα αιτήματά 
τους στο Δήμαρχο. 

Παραλαμβάνει την αλληλογραφία και επιβλέπει για την κατανομή 
της στα γραφεία. Είναι υπεύθυνος για την προώθηση των θεμάτων που 
αφορούν τη Διεύθυνσή του μέσα στις οριζόμενες προθεσμίες. 

Υπογράφει τα έγγραφα για τα οποία εξουσιοδοτείται γι’ αυτό από το 
Δήμαρχο. 

Μεριμνά για τη σύνταξη και παρακολούθηση του Προϋπολογι¬ 
σμού. 

Γραφείο Δημοτικού Συμβουλίου και Δημαρχιακής Επιτροπής. 

Συγκεντρώνει τα έγγραφα, αναφορές, αιτήσεις κ.λ.π. που απευθύνο¬ 
νται στο Δημοτικό Συμβούλιο και φροντίζει για τις σχετικές ενέργειες. 

Διατυπώνει σβ συνεργασία με τον Πρόεδρο του Δ.Σ. την κατάρτιση 
της ημερήσιας διάταξης των θεμάτων που πρόκειται να συζητηθούν στο 
Δ.Σ. και την κοινοποιεί κατά τις ισχύουσες διατάξεις στα μέλη του. Φρο¬ 
ντίζει ώστε κάθε θέμα να έρχεται για συζήτηση στο Δημοτικό Συμβού¬ 
λιο να συνοδεύεται από πλήρη φάκελλο, καθώς επίσης από γνωμοδοτή¬ 
σεις ή εισηγήσεις όπου τούτο κρίνεται απαραίτητο από τον Πρόεδρο του 
Δ.Σ. ή το Δήμαρχο. 

Τηρεί τα πρακτικά των Συνεδριάσεων του Δ.Σ. και της Δημαρχιακής 
Επιτροπής. 

Φροντίζει για την εμπρόθεσμη δημοσίευση και υποβολή των παρα¬ 
πάνω αποφάσεων στη Διοικητική Αρχή για τον κατά νόμο έλεγχο. · 

Καταχωρεί τις αποφάσεις αυτές στα σύμφωνα με το Νόμο τηρούμενα 
βιβλία και κοινοποιεί τις αποφάσεις στις αρμόδιες υπηρεσίες του Δήμου 
για εκτέλεση ή και στους ενδιαφερομένους. 

Παρακολουθεί την πορεία εκτέλεσης των αποφάσεων, ενημερώνει το 
Δήμαρχο και τους αρμόδιους προϊσταμένους των υπηρεσιών και μερι¬ 
μνά για την έγκαιρη προώθησή τους από τις αρμόδιες υπηρεσίες του 
Δήμου. 

Γραφείο Αρχείου - Πρωτοκόλλου - Διεκ/σεως και Δακτυλογράφη¬ 
σης. 

Το γραφείο αυτό φροντίζει για την κανονική τήρηση του Γενικού 
Πρωτόκολλου εισερχομένων και εξερχομένων εγγράφων, συσχετίζει 
αυτά και αφού τα καταχωρήσει στα βιβλία διανομής τα παραδίδει στα 
αρμόδια γραφεία για ενέργεια. 

Φροντίζει για την κανονική διεκπεραίωση των εξερχομένων εγγρά¬ 
φων και παραδίδει τα σχέδια αυτών στο Αρχείο. Ενεργεί-τις κοινοποιή¬ 
σεις, δημοσιεύσεις και τοιχοκολλήσεις. 

Παραλαμβάνει τα σχέδια των εξερχομένων εγγράφων τα δακτυλο¬ 
γραφεί με ακρίβεια και φροντίζει για την- καλή εμφάνισή τους. 

Τηρεί το Αρχείο και φροντίζει για την εκκαθάρισή του βάσει των σχε¬ 
τικών διαταγών. 

Γραφείο Δημοτολογίου - Μητρώου Αρρένων - Στρατολογίας. 

Το γραφείο αυτό φροντίζει για τη σύνταξη των Μητρώων Αρρένων 
και όλες τις μεταβολές τους (εγγραφή αδηλώτου - αλλαγή επωνύμου - 
προσθήκες κυρίου ονόματος - πατρωνύμου). Καταρτίζει τους Στρατο¬ 
λογικούς πίνακες, εκδίδει τα πιστοποιητικά για στρατολογική χρήση 
και φροντίζει για την παρουσίαση των υποχρέων στο Σ.Ε.Ο. 

Συντάσσει, τηρεί και φυλάσσει υπεύθυνα τα βιβλία Δημοτολογίου και 
τα ενημερώνει συνεχώς, τηρεί τα σχετικά ευρετήρια, Εκδίδει τα πιστο¬ 
ποιητικά ατομικής, οικογενειακής, περιουσιακής κατάστασης και ταυ¬ 
τοπροσωπίας των Δημοτών τα οποία και προσυπογράφει. Τηρεί για 
κάθε οικογένεια φάκελλο με τα σχετικά δικαιολογητικά Δημοτολογίου 
και Μ. Αρρένων. Διεξάγει την αλληλογραφία που έχει σχέση με το αντι¬ 
κείμενο αυτό. 

Τηρεί και ενημερώνει τους Εκλογικούς Καταλόγους του Δήμου και 
εκδίδει τα σχετικά πιστοποιητικά. 

Γραφείο Παιδείας και Αθλητισμού. 

Φροντίζει για τα θέματα που έχουν σχέση με την εκπαίδευση, συνερ¬ 
γάζεται με τη Δημοτική Επιτροπή Παιδείας και τις Σχολικές Επιτρο¬ 
πές, ενημερώνεται για τις ανάγκες των Σχολείων του Δήμου και φροντί¬ 
ζει για την αντιμετώπισή τους με τις αρμόδιες υπηρεσίες του Δήμου. 
Ενημερώνει το Δήμαρχο για τα θέματα της αρμοδιότητάς του και κάνει 
σχετικές εισηγήσεις για την επίλυσή τους. 

Συνεργάζεται με τις μαθητικές κοινότητες, τα αθλητικά σωματεία 
των νέων της πόλης και τα διευκολύνει σε κάθε πολιτιστική, καλλιτε¬ 
χνική και αθλητική εκδήλωσή τους. 

Γραφείο Υπηρεσιακών Μεταβολών - τήρησης ατομικών φακέλλων 
προσωπικού και Σύνταξης Μισθοδοτικών Καταστάσεων. 

Φροντίζει για την τήρηση των ατομικών φακέλλων - καρτελών των 
υπαλλήλων, καθώς και του ημερομισθίου προσωπικού που απασχολεί¬ 
ται στο Δήμο. 

Φροντίζει για το διορισμό, τις προαγωγές, άδειες, ποινές και όλες τις 
υπηρεσιακές μεταβολές του Προσωπικού και ενημερώνει σχετικά τους 
ενδιαφερομένους. Διεξάγει την αλληλογραφία του Τμήμοιτος και τηρεί 
αρχείο των Νόμων, διαταγών και εγγράφων που αφορούν αυτό το γρα¬ 
φείο,.τηρεί μισθολογικό μητρώο του υπηρετούντος προσωπικού καθώς 
και των ημερομισθίων εργατών, συντάσσει τις μισθολογικές καταστά¬ 
σεις, παρέχει στη μηχανογραφική υπηρεσία κάθε απαραίτητο στοιχείο 
για τη σύνταξη των μισθοδοτικών καταστάσεων. 

Γραφείο Γεωργοκτηνοτροφικών υποθέσεων - Στατιστικά - Επιτρο¬ 
πές.· 


Ασχολείται με τή διεκπεραίωση των Γεωργικών και κτηνοτροφικών 
υποθέσεων του Δήμου, σύμφωνα με τις εγκυκλίους που στέλνονται από 
τη Δ/νση Γεωργίας, ενημερώνει τους δημότες γεωργοκτηνοτρόφους 
για υποβολή δικαιολογητικών για αποζημίωση, επιδοτήσεις κ.λ.π. 

Συντάσσει τα δελτία Στατιστικής, γεωργικής έρευνας και απογρα- 
φών. 

Τηρεί το Αρχείο όλων των επιτροπών του Δήμου που συγκροτούνται 
με αποφάσεις του Δημοτικού Συμβουλίου και του Δημάρχου. Καταρτί¬ 
ζει ειδικό φάλελλο για κάθε επιτροπή στο οποίο καταχωρούνται όλες οι 
δραστηριότητες κάθε επιτροπής. Φροντίζει για τη σύγκληση των επι¬ 
τροπών σε τακτικά χρονικά διαστήματα. 

Κρατάει πρακτικά από τις συνεδριάσεις των επιτροπών και φροντίζει 
για την προώθηση των θεμάτων που συζητούνται στις επιτροπές με 
βάση τις αποφάσεις στις οποίες καταλήγουν. 

Γραφείο Λογιστηρίου - Προϋπολογισμού - εκκαθάρισης δαπανών 
και Επιχειρήσεων. 

Το γραφείο αυτό καταρτίζει κάθε χρόνο τον Προϋπολογισμό εσόδων 
και εξόδων, καθώς και την εισηγητική έκθεση αυτού και φροντίζει για 
.την ψήφιση και έγκρισή του μέσα στις προθεσμίες που προβλέπει ο Νό¬ 
μος. 

Παρακολουθεί την εκτέλεση του προϋπολογισμού και την αναμόρ¬ 
φωσή του και δίνει τις εντολές για τις αναλήψεις δαπανών. 

Εκτελεί κάδε εργασία που αφορά τα θέματα του Προϋπολογι¬ 
σμού. _ 

Τηρεί λογιστικά βιβλία στα οποία καταχωρεί τα αποτελέσματα Εσό¬ 
δων και Εξόδων. 

Καταρτίζει τον Απολογισμό Εσόδων και Εξόδων του Δήμου με τις 
σχετικές εκθέσεις των. 

Τηρεί ειδικό αρχείο προϋπολογισμού και απολογισμού με τις σχετι¬ 
κές αποφάσεις. 

Φροντίζει την εκκαθάριση και πληρωμή κάθε δαπάνης του Δήμου. 

Ελέγχει τα δικαιολογητικά κάθε δαπάνης για να διαπιστώσει αν 
αυτά είναι νόμιμα σύμφωνα με τις ισχύουσες διατάξεις. 

Εκδίδει τα χρηματικά εντάλματα πληρωμής τα οποία αφού υπογρα¬ 
φούν από τον Προϊστάμενο του Τμήματος και το Δήμαρχο αποστέλλο- 
νται στο Ταμείο για την πληρωμή των δικαιούχων. 

Είναι υπεύθυνο σε κάθε περίπτωση που θα διαπιστωθεί ότι τα συνο- 
δεύοντα κάθε ένταλμα δικαιολογητικά δεν είναι κανονικά, ή σύμφωνα 
με τις διατάξεις. 

Ενεργεί τη σχετική αλληλογραφία. 

Γραφείο βεβαίωσης φόρων, τελών και δικαιωμάτων. 

Εκτελεί κάθε εργασία με την επιβολή και βεβαίωση φόρου, τελών και 
δικαιωμάτων σύμφωνα με την εφαρμογή των διατάξεων της φορολογι¬ 
κής νομοθεσίας των Δήμων. 

Ελέγχει τα στοιχεία με τα οποία θεμελιώνεται η φορολογική απαί¬ 
τηση του Δήμου, συντάσσει τους καταλόγους, τους κοινοποιεί στους 
υπόχρεους και τους στέλνει μετά τη νόμιμη προθεσμία για άσκηση ενδί¬ 
κων μέσων στη Δ.Ο.Υ. 

Ειαηγείται τη διαγραφή των χρεών ή την επιστροφή αχρεωστήτως 
ειαπραχθέντων αφού συντάξει αιτιολογημένη έκθεση. 

Τηρεί αρχείο των φακέλλων των φορολογουμένων και διεκπεραιώνει 
κάθε εργασία για την επίλυση των φορολογικών διαφορών στα διοικη¬ 
τικά δικαστήρια ή στην επιτροπή συμβιβασμού. 

Γραφείο Μηχανοργάνωσης - Μηχανογράφησης. 

Σκοπός του είναι η απλοποίηση των εργασιών, η μείωση του κόστους 
λειτουργίας, η αύξηση της παραγωγικότητας του προσωπικού και η 
κατάργηση της χειρογραφικής εργασίας. 

Με την οργάνωση και λειτουργία του Μηχανογραφικού κέντρου του 
Δήμου με στόχο την ένταξη σε αυτό όλων των υπηρεσιών, νομικών προ¬ 
σώπων, ιδρυμάτων και επιχειρήσεών του. 

Με την τροποποίηση και ενημέρωση του Αρχείου και Δημοτολογίου 
και την έκδοση πιστοποιητικών για πολλές χρήσεις. 

Με την εκτύπωση ειδοποιήσεων προς τους φορολογούμενους και τη 
-μηχανογράφηση των φορολογικών καταλόγων, καθώς και την εκτύ¬ 
πωση των μισθοδοτικών καταστάσεων του μόνιμου και του ημερομί¬ 
σθιου προσωπικού του Δήμου, καταστάσεις κρατήσεων για τα ταμεία, 
βεβαιώσεων εφορίας και συγκεντρωτικών καταστάσεων κίνησης εσό¬ 
δων - εξόδων προϋπολογισμού του Δήμου με όλα τα μισθολογικά, 
ασφαλιστικά και φορολογικά στοιχεία τους. 

Γ' ΛΗΞΙΑΡΧΕΙΟ 

Ασχολείται με θέματα που έχουν σχέση με Πολιτικούς Γάμους. 

Συντάσσει και υπογράφει τις ληξιαρχικές πράξεις γεννήσεων, βαπτί- 
σεων, γάμων, θανάτων κ.λ.π. 

Τηρεί τα ξηξιαρχικά βιβλία που ορίζει ο Νόμος και εκδίδει από αυτά 
με αίτηση των ενδιαφερομένων σχετικά αποσπάσματα και αντί¬ 
γραφα. 

Διεξάγει την αλληλογραφία που αφορά το γραφείο και έχει όλες τις 
ευθύνες του ληξιαρχείου απέναντι στο Νόμο και της Προϊσταμένης Αρ- 

χή?· 

Γενικά επιλαμβάνεται όλων των θεμάτων που ορίζουν οι ειδικές δια¬ 
τάξεις και εκάστοτε Νόμοι περί ληξιαρχείου. 

Υπηρεσία Καθαριότητας 

Μεριμνά για την κανονική διενέργεια της καθαριότητας στο Δήμο. 

Καταρτίζει το ημερήσιο πρόγραμμα διαδρομής των αυτοκινήτων 
συλλογής των απορριμμάτων από τις οικίες και τα καταστήματα και τα 
συγκεντρώνει σε κατάλληλο χώρο εκτός των οικισμών του Δήμου που 
ορίζεται από την Υγειονομική Επιτροπή. 

Εκτελεί οποιαδήποτε άλλη εργασία που έχει σχέση με την καθαριό¬ 
τητα του Δήμου και μεριμνά για την προμήθεια εργαλείων για την κα¬ 
θαριότητα. 

Άρθρο 5ο 

Αρμοδιότητες κλητήρα - Θυρωρού - γενικών καθηκόντων 

Κρατάει τα κλειδιά του Δημαρχείου και έχει την ευθύνη για το 
άνοιγμα και το κλείσιμο του Δημαρχείου κατά τις ημέρες και ώρες λει¬ 
τουργίας του, προσερχόμενος πρώτος από τους υπαλλήλους του Δήμου 
και αποχωρών τελευταίος, στο ωράριο του Δήμου. 

Επίσης έχει την ευθύνη να παρευρίσκεται στο δημαρχείο και να εξυ¬ 
πηρετεί τη λειτουργία των Οργάνων του Δήμου (Δημοτικού Συμβουλίου 
- Δημαρχιακής Επιτροπής - Δημοτικών Επιτροπών που συνιστώνται 
από το Δημοτικό Συμβούλιο ή τη Δημαρχιακή Επιτροπή) όποτε χρειά¬ 
ζεται. 

Κρατεί ακόμα τα κλειδιά της αποθήκης αρχείων του Δήμου και έχει 
την ευθύνη της φύλαξής των. 

Εκτελεί γενικές εργασίες που απαιτούνται από τη λειτουργία του 
γραφείου του Δημάρχου και του γραφείου του Δημοτικού Συμβουλίου 
και της Δημαρχιακής Επιτροπής. Μεταφέρει στο Ταχυδρομείο την εξερ- 
χόμενη (αλληλογραφία του Δήμου και παραλαμβάνει την εισερχό¬ 
μενη. 

Διανέμει τις προσκλήσεις και κάθε έγγραφο στους Δημοτικούς Συμ¬ 
βούλους, τα μέλη της Δημαρχιακής Επιτροπής, στα μέλη των Δημοτι¬ 


κών επιτροπών και στους Δημότες γενικά εφόσον δεν κοινοποιούντο» με 
άλλο τρόπο. 

Διενεργεί την τοποθέτηση κάθε μορφής ανακοινώσεων στους καθορι¬ 
σμένους χώρους του Δήμου. 

Εκτελεί οποιαδήποτε άλλη εργασία που έχει σχέση με τις παιραπάνω 
αρμοδιότητες με εντολή του Δημάρχου ή του Προέδρου του Δημοτικού 
Συμβουλίου ή του Προϊσταμένου Προσωπικού ή Τμήματος. 

Άρθρο 6ο 


Η κατανομή του προσωπικού κατά υπηρεσίες και γραφεία γίνεται με 
απόφαση του Δημάρχου, σύμφωνα με τις εκάστοτε υπηρεσιακές ανά¬ 
γκες και τη γνώμη των προϊσταμένων Τμήματος και γραφείου προσω¬ 
πικού. 


Άρθρο 7ο 

Οι υπεύθυνοι των υπηρεσιών οφείλουν να παρίστανται στις συνεδριά¬ 
σεις του Δημοτικού Συμβουλίου ή της Δημαρχιακής Επιτροπής, όταν 
πρόκειται να συζητηθεί θέμα της αρμοδιότητάς του, αφού πρώτα ειδο¬ 
ποιηθούν από τον προϊστάμενο τμήματος ή προσωπικού και τον Πρόε¬ 
δρο του Δημοτικού Συμβουλίου. 


Άρθρο 8ο 

Τον υπεύθυνο κάθε υπηρεσίας, όταν απουσιάζει ή κωλύεται τον ανα¬ 
πληρώνει ο αμέσως κατά βαθμό ανώτερος υπάλληλος της αυτής υπηρε¬ 
σίας και μεταξύ ομοιοβάθμων ο αρχαιότερος υπάλληλος. Σε έλλειψη 
ορίζεται από το Δήμαρχο άλλος υπάλληλος από άλλη υπηρεσία. 


Άρθρο 9ο 

Τα του διορισμού, των καθηκόντων, του προορισμού του χρόνου ερ¬ 
γασίας, της αστικής ευθύνης, των δικαιωμάτων, των αδειών, των μετα¬ 
βολών της υπηρεσιακής κατάστασης, των ηθικών αμοιβών, των πει¬ 
θαρχικών ποινών και της λύσης της υπαλληλικής σχέσης των στις δια¬ 
τάξεις του παρόντος υπαγομένων υπαλλήλων διέπονται από τις διατά¬ 
ξεις του Κώδικα κατάστασης Δημοτικών και Κοινοτικών Υπαλλήλων, 
όπως αυτές ισχύουν κάθε φορά. 

Άρθρο 10ο 

Το προσωπικό με Σύμβαση Ιδιωτικού Δικαίου που προβλέπεται από 
τον παρόντα Οργανισμό, διέπεται από τις συναφείς διατάξεις. 


Η απόφαση αυτή να δημοσιευθεί στην Εφημερίδα της Κυβερνήσεως. 


Ηγουμενίτσα, 21 Μαρτίου 1991 
Ο Νομάρχης 

ΧΑΡΙΛΑΟΣ ΦΡΑΓΚΟΥΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




